Erokahvila - eronneille ja eroa pohtiville vanhemmille | Ihimiset
Etusivu / Tapahtumat / Erokahvila – eronneille ja eroa pohtiville vanhemmille
Erokahvila – eronneille ja eroa pohtiville vanhemmille
29.08.2019 klo 18:00	- 19:30	/ Muu, Muu ryhmämuotoinen tuki, Vertaisryhmä	/ Oulun Ensi- ja turvakoti ry
Erokahvila tunnettiin aiemmin Neuvokahvila – nimellä. Syyskaudella myös kokoontumispaikka on vaihtunut. Erokahvila on auki noin kerran kuukaudessa, torstai-iltaisin Oulun ensi- ja turvakoti ry:n Myllytullin toimipisteessä, jossa toimii yhdistyksen Ero lapsiperheessä- työ. Osoite on Puusepänkatu 4 A, 90130 Oulu. Samassa rakennuksessa ovat K-Market ja pizzeria Oulun Verona. Kulku on sisäpihan puolelta.
Erokahvila on vertaiskahvila eronneille tai eroa pohtiville alaikäisten lasten vanhemmille ja se toimii vapaaehtoisten, itsekin eron kokeneiden isien ja äitien järjestämänä.
Tullaksesi erokahvilaan, sinulla ei tarvitse olla suuria pulmia tai murheita. Riittää pelkkä ajatus siitä, että toisten vanhempien kanssa voisi porista – jakaa ajatuksia esimerkiksi eron tuomista muutoksista, yhteisestä vanhemmuudesta ja lapsista tai käytännön asioista ja omasta jaksamisesta.
Kahvila on maksuton, eikä sinne tarvitse ilmoittautua etukäteen.
Mikäli tarvitset kahvilan ajaksi lastenhoitoa, kysy paikkaa etukäteen numerosta 0401591170 tai sähköpostilla sirpa.huotari(at)oetk.fi.
Puhuminen helpottaa. Toisinaan taas on parempi heittää ajatukset nurkkaan ja tehdä jotain kivaa lasten kanssa.
Haluamme kannustaa molempiin. Elokuun erokahvilassa jaamme kaikille kävijöille Hop Lop – lippuja
Puusepänkatu 4, 90130 Oulu, Suomi
ero, vanhemmuus
Sirpa Huotari 040 159 1170
sirpa.huotari(@)oetk.fi
Tila on toisessa kerroksessa, eikä sinne valitettavasti pääse hissillä.
Mikäli tarvitset kahvilan ajaksi lastenhoitoa, kysy paikkaa etukäteen numerosta 0401591170. Mikäli numerosta ei vastata, jätäthän tekstiviestin. (Myös WhatsApp)